მაიაბეკეს პროვინცია

მაიაბეკეს პროვინცია () — კუბის ერთ-ერთი ახალი პროვინცია, რომელიც 2010 წლის 1 აგვისტოს, კუბის ეროვნული ასამბლეის დადგენილებით შეიქმნა ლა-ჰაბანის პროვინციისგან გამოყოფის შედეგად.La racionalidad como premisa- Periódico Granma Proponen en Pleno del Partido dos nuevas provincias cubanas: Artemisa y Mayabeque (+ Infografía) - Cubadebate მაიაბეკე აღმოსავლეთ ლა-ჰაბანის 11 მუნიციპალიტეტს მოიცავს, დედაქალაქია სან-ხოსე-დე-ლას-ლახასი. პროვინციამ სახელი მდინარე მაიაბეკესა და სამხრეთ სანაპიროზე არსებული პლაჟისგან მიიღო, სადაც სავარაუდოდ 1514 წელს დაარსდა ჰავანის თავდაპირველი დასახლება.¿Por qué Artemisa y Mayabeque?

მაიაბეკე კუბის ყველაზე პატარა პროვინციაა, როგორც ფართობის, ისე მოსახლეობის მხრივ. ახალმა პროვინციამ არსებობა 2011 წლის 1 იანვრიდან დაიწყო. 

პროვინციის ეკონომიკა მიწათმოქმედებასა და შინაური საქონლის მოშენებას (მერძევეობის მიზნით) ემყარება. ასევე გააჩნია შესაბამისი ინდუსტრიული სექტორი, ძირითადად სან-ხოსე-დე-ლას-ლახასსა და სანტა-კრუს-დელ-ნორტეში. აწარმოებენ სამშენებლო მასალებს, ელექტრო-კაბელებს, რეზინს, მინას და კერამიკას, საკვებს, ქაღალდს, შაქარს, ფარმაცევტულ პროდუქტებს, თევზის პროდუქტებს და ა. შ. მნიშვნელოვანია სამეცნიერო ინსტიტუციები, ასევე არსებობს აგრარული უნივერსიტეტი. 

 მუნიციპალიტეტები 

 მუნიციპალიტეტი კმ² მოსახლეობა ად./კმ² ბეხუკალი 116,36 26 966 231,7 სან-ხოსე-დე-ლას-ლახასი 592,67 74 186 125,2 ხარუკო 275,9 25 13591,1 სანტა-კრუს-დელ-ნორტე 379,38 34 216 90,2 მადრუგა 459,58 29 805 64,9 ნუევა-პასი 522,8 25 471 48,7 სან-ნიკოლას-დე-ბარი 228,86 20 695 90,4 გუინესი 433,09 67 919 156,8 მელენა-დელ-სური 233,56 20 646 88,4 ბატაბანო 263,43 26 944 102,3 კივიკანი 227,1 29 463 129,7 სულ 3 732,73 381 446 102,2 
წყარო: Oficina Nacional de Estadísticas e Instituto de Planificación Física/2010 Mejor atención al pueblo y más funcionalDiario Granma

იხილეთ აგრეთვე
კუბის პროვინციები

სქოლიო

კატეგორია:კუბის პროვინციები